Diari Oficial de la Generalitat Valenciana


Sumari del DOGV 6691, del 13-01-2012 (2012/286)

ORDE 1/2012, de 9 de gener, de la Conselleria de Justícia i Benestar Social, que amplia els terminis de justificació de gastos de determinades ajudes que conté l'Orde 46/2010, de 30 de desembre, de la Conselleria de Benestar Social, per la qual s'aproven les bases per a la concessió d'ajudes i subvencions per a atenció a persones amb discapacitat o amb malaltia mental i per a la promoció de l'accessibilitat, i es fa pública la seua convocatòria per a l'any 2011.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6691

Data del DOGV
:   13-01-2012

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2012/286


Data del document
:   09-01-2012

Organisme emissor
:   Conselleria de Justícia i Benestar Social

Tipus de document
:   Ordre

Anàlisi jurídica

 Descriptors 

:   * ajuda pública

ORDE 1/2012, de 9 de gener, de la Conselleria de Justícia i Benestar Social, que amplia els terminis de justificació de gastos de determinades ajudes que conté l'Orde 46/2010, de 30 de desembre, de la Conselleria de Benestar Social, per la qual s'aproven les bases per a la concessió d'ajudes i subvencions per a atenció a persones amb discapacitat o amb malaltia mental i per a la promoció de l'accessibilitat, i es fa pública la seua convocatòria per a l'any 2011. [2012/286]  
L'Orde 46/2010, de 30 de desembre, de la Conselleria de Benestar Social, per la qual s'aproven les bases per a la concessió d'ajudes i subvencions per a atenció a persones amb discapacitat o amb malaltia mental i per a la promoció de l'accessibilitat, i es fa pública la seua convocatòria per a l'any 2011 (DOCV núm. 6438, de 14.01.2011), establix, en l'article 23, que el pagament de les ajudes i subvencions es realitzarà d'acord amb el règim previst en la Llei de Pressupost de la Generalitat per a l'any 2011.  
Esta disposició es complementa amb allò que establixen els articles 36.4 i 37.2 (subvencions per al manteniment i sosteniment de centres d'atenció a persones amb discapacitat), i els articles 50.3 i 51.2 (subvencions per al desenrotllament de programes de servicis socials especialitzats), que establixen com a termini màxim de justificació el 15 de gener de 2012 per als esmentats tipus d'ajuda.  
En el mateix sentit, l'article 55.2 de l'esmentada Orde 46/2010, de 30 de desembre, establix com a termini màxim de justificació de les ajudes i prestacions econòmiques individualitzades (PEI), pels beneficiaris d'ajudes complementàries de suport social, abans del 15 de gener de 2012.  
Mitjançant la Resolució de 28 de desembre de 2011, del conseller de Justícia i Benestar Social (DOCV núm. 6682, de 30 de desembre de 2011), s'han incrementat els crèdits que han de finançar les ajudes convocades per mitjà de l'Orde 46/2010, de 30 de desembre, de la Conselleria de Benestar Social, per la qual s'aproven les bases per a la concessió d'ajudes i subvencions per a atenció a persones amb discapacitat o amb malaltia mental i per a l'aprovació de l'accessibilitat, i es fa pública la seua convocatòria per a l'any 2011 (línies T2735 i T3065).  
  
Concorren raons objectives suficients que obliguen a ampliar el termini de justificació de gastos, fins al límit establit per la llei pressupostària, per a la gestió de transferències corrents exceptuades del règim general, i la gestió i abonament de les ajudes PEI com a ajudes complementàries de suport social per a l'atenció residencial de persones amb discapacitat i/o amb malaltia mental crònica, que exigixen la justificació acreditativa del gasto efectuat i l'oportuna comprovació d'este dins del termini i la forma escaients.  
En virtut d'això, amb la justificació suficient de la iniciativa d'ampliació de termini per a la tramitació d'estes ajudes, d'acord amb el principi de necessitat, seguretat jurídica, eficàcia i eficiència, a proposta de la directora general de Persones amb Discapacitat i Dependència,  
  
  
ORDENE  
  
Article únic  
Es modifica allò que disposen els articles 36.4, 37.2, 50.3, 51.2 i 55.2 de l'Orde 46/2010, de 30 de desembre, de la Conselleria de Benestar Social, per la qual s'aproven les bases per a la concessió d'ajudes i subvencions per a atenció a persones amb discapacitat o amb malaltia mental i per a la promoció de l'accessibilitat, i es fa pública la seua convocatòria per a l'any 2011, i queden redactats segons l'annex.  
  
  
DISPOSICIÓ FINAL  
  
Única. Entrada en vigor  
Esta orde entrarà en vigor el mateix dia de la publicació en el Diari Oficial de la Comunitat Valenciana.  
  
València, 9 de gener de 2012  
  
El conseller de Justícia i Benestar Social,  
JORGE CABRÉ RICO  
Annex  
  
1. Nova redacció de l'apartat 4, de l'article 36, de l'Orde 46/2010, de 30 de desembre, de la Conselleria de Benestar Social (documentació justificativa del gasto per a la concessió de subvencions per al manteniment i sosteniment de centres d'atenció a persones amb discapacitat):  
  
«4. El termini màxim de justificació serà el 31 de gener de 2012».  
2. Nova redacció de l'apartat 2, de l'article 37, de l'Orde 46/2010, de 30 de desembre, de la Conselleria de Benestar Social (justificació del gasto per entitats locals):  
«2. El termini màxim de justificació serà el 31 de gener de 2012».  
3. Nova redacció de l'apartat 3, de l'article 50, de l'Orde 46/2010, de 30 de desembre, de la Conselleria de Benestar Social (documentació justificativa del gasto per a la concessió de subvencions per al desenrotllament de programes de servicis socials especialitzats per a persones amb discapacitat):  
«3. El termini màxim de justificació serà el 31 de gener de 2012».  
4. Nova redacció de l'apartat 2, de l'article 51, de l'Orde 46/2010, de 30 de desembre, de la Conselleria de Benestar Social (justificació del gasto per entitats locals):  
«2. El termini màxim de justificació serà el 31 de gener de 2012».  
5. Nova redacció de l'apartat 2, de l'article 55, de l'Orde 46/2010, de 30 de desembre, de la Conselleria de Benestar Social (termini de la justificació de les ajudes complementàries de suport social):  
  
«2. El termini màxim de presentació de la justificació d'ajudes complementàries de suport social serà el 31 de gener de 2012».